CELEX: 52017PC0723
Language: lt
Date: 2017-12-01
Title: Pasiūlymas TARYBOS SPRENDIMAS dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo trečiojo papildomo protokolo sudarymo Europos Sąjungos bei jos valstybių narių vardu, siekiant atsižvelgti į Kroatijos Respublikos įstojimą į Europos Sąjungą

EUROPOS KOMISIJA
            Briuselis, 2017 12 01
            COM(2017) 723 final
            2017/0319(NLE)
            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Meksikos Jungtinių Valstijųekonominės partnerystės, politinio koordinavimo ir bendradarbiavimo susitarimo  trečiojo papildomo protokolo sudarymo Europos Sąjungos bei jos valstybių narių vardu, siekiant atsižvelgti į Kroatijos Respublikos įstojimą į Europos Sąjungą
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  1997 m. gruodžio 8 d. Briuselyje pasirašytas ir 2000 m. spalio 1 d. įsigaliojo Ekonominės partnerystės, politinio koordinavimo ir bendradarbiavimo susitarimas (toliau – Visuotinis susitarimas). 
               
               
                  Pridedamas pasiūlymas yra Visuotinio susitarimo trečiojo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), sudarymo teisinė priemonė.
               
               
                  Pagal Akto dėl Kroatijos Respublikos stojimo 6 straipsnio 2 dalį Kroatija įsipareigojo prisijungti prie esamų valstybių narių ir Europos Sąjungos su trečiosiomis šalimis sudarytų ar pasirašytų susitarimų. Jei konkrečiuose susitarimuose nenurodyta kitaip, Kroatija prie šių esamų susitarimų prisijungia protokolais, kuriuos Taryba, vieningai veikdama valstybių narių vardu, sudaro su atitinkamomis trečiosiomis šalimis.
               
               
                  2012 m. rugsėjo 14 d.
                     1
                   Taryba įgaliojo Komisiją pradėti derybas su trečiosiomis šalimis dėl susijusių protokolų sudarymo. Derybos su Meksika sėkmingai užbaigtos. Pagal siūlomą Protokolą Kroatijos Respublika tampa ES ir Meksikos visuotinio susitarimo susitariančiąja šalimi. Visuotinio susitarimo ir Baigiamojo akto tekstai kroatų kalba tampa autentiški tokiomis pačiomis sąlygomis kaip ir Susitarimo tekstai kitomis kalbomis.
               
               
                  Šis Protokolas įsigalioja pirmą kito mėnesio po to, kai Šalys praneša viena kitai apie susijusių vidaus procedūrų užbaigimą, dieną. Tačiau jis bus taikomas laikinai, kol bus užbaigtos jo įsigaliojimo procedūros.
               
               
                  Komisija rekomenduoja Tarybai priimti pridedamą Tarybos sprendimą dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo trečiojo papildomo protokolo sudarymo Europos Sąjungos bei jos valstybių narių vardu, siekiant atsižvelgti į Kroatijos Respublikos įstojimą į Europos Sąjungą.
               
            
            
               2017/0319 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl Europos bendrijos bei jos valstybių narių ir Meksikos Jungtinių Valstijų
                  ekonominės partnerystės, politinio koordinavimo ir bendradarbiavimo susitarimo  
                  trečiojo papildomo protokolo sudarymo Europos Sąjungos bei jos valstybių narių vardu,
                   siekiant atsižvelgti į Kroatijos Respublikos įstojimą į Europos Sąjungą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 bei 211 straipsnius kartu su 218 straipsnio 6 dalies a punktu,
            
            
               atsižvelgdama į Kroatijos Respublikos stojimo į Europos Sąjungą aktą, ypač į jo 6 straipsnio 2 dalį,
            
            
               atsižvelgdama į Europos Komisijos pasiūlymą,
            
            
               atsižvelgdama į Europos Parlamento pritarimą,
            
            
               kadangi:
            
         
         
            
               (1)1997 m. gruodžio 8 d. Briuselyje pasirašytas ir 2000 m. spalio 1 d. įsigaliojo Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimas (toliau – Visuotinis susitarimas);
            
            
               (2)Pagal Akto dėl Kroatijos Respublikos stojimo 6 straipsnio 2 dalį Kroatija įsipareigojo prisijungti prie esamų valstybių narių ir Europos Sąjungos su trečiosiomis šalimis sudarytų ar pasirašytų susitarimų. Jei konkrečiuose susitarimuose nenurodyta kitaip, dėl Kroatijos Respublikos prisijungimo prie tokių susitarimų Taryba, vieningai veikdama valstybių narių vardu, susitaria su atitinkamomis trečiosiomis šalimis sudarydama protokolus; 
            
            
               (3)2012 m. rugsėjo 14 d. Taryba įgaliojo Komisiją pradėti derybas su trečiosiomis šalimis dėl susijusių protokolų sudarymo; 
            
            
               (4)derybos su Meksikos Jungtinėmis Valstijomis, kuriomis siekta susitarti dėl Visuotinio susitarimo trečiojo protokolo, kuriuo atsižvelgiama į Kroatijos Respublikos įstojimą į Europos Sąjungą, sėkmingai užbaigtos,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Taryba Europos Sąjungos ir jos valstybių narių vardu patvirtina Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo trečiąjį papildomą protokolą, kuriuo atsižvelgiama į Kroatijos Respublikos įstojimą į Europos Sąjungą
                  2
               .
            
            
               2 straipsnis
            
            
               Pagal Trečiojo papildomo protokolo 5 straipsnio 2 dalį Trečiasis papildomas protokolas įsigalioja pirmą kito mėnesio po to, kai Šalys praneša viena kitai apie tuo tikslu būtinų vidaus procedūrų užbaigimą, dieną.
            
            
               3 straipsnis
            
            
               Tarybos pirmininkas įgaliojamas paskirti asmenį (-is), įgaliotą (-us) pateikti Trečiojo papildomo protokolo 5 straipsnio 2 dalyje numatytą pranešimą.
            
            
               4 straipsnis
            
            
               Protokolo tekstas pridedamas prie šio sprendimo.
            
            
               5 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        Tarybos sprendimas, kuriuo suteikiami įgaliojimai pradėti derybas dėl Europos Sąjungos arba Europos Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų arba sudarytų susitarimų pritaikymo atsižvelgiant į Kroatijos Respublikos įstojimą į Europos Sąjungą (Tarybos dok. Nr. 13351/12 LIMITED).
               
               
                  
                     (2)
                  
                        Protokolo tekstas kartu su sprendimu dėl jo pasirašymo paskelbtas Europos Sąjungos oficialiajame leidinyje OL L ..., ..., p. ....
               
            
      
    ---documentbreak--- 
      
         
               EUROPOS KOMISIJA
            Briuselis, 2017 12 01
            COM(2017) 723 final
            PRIEDAS
            prie
            Pasiūlymo dėl Tarybos sprendimo
            dėl Europos bendrijos bei jos valstybių narių ir Meksikos Jungtinių Valstijųekonominės partnerystės, politinio koordinavimo ir bendradarbiavimo susitarimo  trečiojo papildomo protokolo sudarymo Europos Sąjungos bei jos valstybių narių vardu, siekiant atsižvelgti į Kroatijos Respublikos įstojimą į Europos Sąjungą
            
               
         
         
            
               Priedas
            
            
               EUROPOS BENDRIJOS BEI JOS VALSTYBIŲ NARIŲ IR
            
            
               MEKSIKOS JUNGTINIŲ VALSTIJŲ
            
            
               EKONOMINĖS PARTNERYSTĖS,
            
            
               POLITINIO KOORDINAVIMO
            
            
               IR BENDRADARBIAVIMO SUSITARIMO
            
            
               TREČIASIS PAPILDOMAS PROTOKOLAS,
            
            
                
            
            
               KURIUO ATSIŽVELGIAMA Į 
            
            
               KROATIJOS RESPUBLIKOS ĮSTOJIMĄ Į EUROPOS SĄJUNGĄ 
            
            
            
               BELGIJOS KARALYSTĖ,
            
            
            
               BULGARIJOS RESPUBLIKA
            
            
            
               ČEKIJOS RESPUBLIKA,
            
            
            
               DANIJOS KARALYSTĖ,
            
            
         
         
            
               VOKIETIJOS FEDERACINĖ RESPUBLIKA,
            
            
            
               ESTIJOS RESPUBLIKA,
            
            
            
               AIRIJA,
            
            
            
               GRAIKIJOS RESPUBLIKA,
            
            
            
               ISPANIJOS KARALYSTĖ,
            
            
            
               PRANCŪZIJOS RESPUBLIKA,
            
            
            
               KROATIJOS RESPUBLIKA,
            
            
            
               ITALIJOS RESPUBLIKA,
            
            
            
               KIPRO RESPUBLIKA,
               
            
               LATVIJOS RESPUBLIKA,
            
            
            
               LIETUVOS RESPUBLIKA,
            
         
         
            
            
               LIUKSEMBURGO DIDŽIOJI HERCOGYSTĖ,
            
            
            
                VENGRIJA,
            
            
            
               MALTOS RESPUBLIKA,
            
            
            
               NYDERLANDŲ KARALYSTĖ,
            
            
            
               AUSTRIJOS RESPUBLIKA,
            
            
            
               LENKIJOS RESPUBLIKA,
            
            
            
               PORTUGALIJOS RESPUBLIKA,
            
            
            
               RUMUNIJA,
            
            
            
               SLOVĖNIJOS RESPUBLIKA,
            
            
            
               SLOVAKIJOS RESPUBLIKA,
            
         
         
            
            
               SUOMIJOS RESPUBLIKA,
            
            
               
            
               ŠVEDIJOS KARALYSTĖ,
            
            
            
               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
            
            
            
               Europos Sąjungos sutarties ir Sutarties dėl Europos Sąjungos veikimo susitariančiosios šalys (toliau – valstybės narės) ir
            
            
            
               EUROPOS SĄJUNGA (toliau – Sąjunga),
            
            
            
                  ir
            
            
            
               MEKSIKOS JUNGTINĖS VALSTIJOS (toliau – Meksika),
            
            
            
                  
            
            
            
               toliau kartu – Šalys,
            
            
            
               KADANGI 1997 m. gruodžio 8 d. Briuselyje pasirašytas ir 2000 m. spalio 1 d. įsigaliojo Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimas (toliau – Susitarimas);
            
         
         
            
            
               KADANGI 2004 m. balandžio 2 d. Meksike ir 2004 m. balandžio 29 d. Briuselyje pasirašytas Susitarimo pirmasis papildomas protokolas;
            
            
            
               
            
               KADANGI 2006 m. lapkričio 29 d. Meksike pasirašytas Susitarimo antrasis papildomas protokolas;
            
            
            
               KADANGI 2011 m. gruodžio 9 d. Briuselyje pasirašyta Sutartis dėl Kroatijos Respublikos stojimo į Europos Sąjungą (toliau – Stojimo sutartis);
            
            
            
               KADANGI pagal prie Susitarimo sutarties pridėto Kroatijos Respublikos stojimo akto 6 straipsnio 2 dalį dėl Kroatijos Respublikos prisijungimo prie Susitarimo susitariama sudarant Susitarimo protokolą;
            
            
            
               KADANGI pagal Susitarimo 55 straipsnį Susitarime „Šalys“ reiškia Bendriją ar jos valstybes nares arba Bendriją ir jos valstybes nares, priklausomai nuo atitinkamos kompetencijos srities, nustatytos Europos bendrijos steigimo sutartyje, ir Meksiką;
            
            
            
               KADANGI pagal Susitarimo 56 straipsnį Susitarimas taikomas teritorijai, kuriai taikoma Europos bendrijos steigimo sutartis toje Sutartyje nustatytomis sąlygomis, ir Meksikos teritorijai;
            
            
            
               KADANGI pagal Susitarimo 59 straipsnį Susitarimas sudarytas dviem egzemplioriais anglų, danų, graikų, ispanų, italų, nyderlandų, portugalų, prancūzų, suomių, švedų ir vokiečių kalbomis; visi šie tekstai yra autentiški;
            
            
            
               
            
               KADANGI Susitarimo pirmuoju papildomu protokolu atsižvelgiama į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą;
            
            
            
               KADANGI Susitarimo tekstai čekų, estų, vengrų, latvių, lietuvių, maltiečių, lenkų, slovakų ir slovėnų kalbomis tapo autentiški tomis pačiomis sąlygomis kaip ir Susitarimo tekstai pirminėmis kalbomis;
            
         
         
            
            
               KADANGI Susitarimo antruoju papildomu protokolu atsižvelgiama į Bulgarijos Respublikos ir Rumunijos įstojimą į Europos Sąjungą;
            
            
            
               KADANGI Susitarimo tekstai bulgarų ir rumunų kalbomis tapo autentiški tomis pačiomis sąlygomis kaip ir Susitarimo tekstai pirminėmis kalbomis;
            
            
            
               KADANGI šio Protokolo 5 straipsnio 3 dalyje nurodyta, kad Sąjunga ir jos valstybės narės gali laikinai taikyti Protokolą prieš joms užbaigiant visas Protokolui įsigalioti reikalingas vidaus procedūras,
            
            
            
               SUSITARĖ:
            
            
            
            
               
            
               1 STRAIPSNIS
            
            
            
               Kroatijos Respublika tampa Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo Šalimi.
            
            
            
            
               2 STRAIPSNIS
            
            
            
               1.
                     Po šio Protokolo pasirašymo Sąjunga valstybėms narėms ir Meksikos Jungtinėms Valstijoms pateikia Susitarimo tekstą kroatų kalba.
            
            
         
         
            
               2.
                     Su sąlyga, kad šis Protokolas įsigalios, tekstas kroatų kalba tampa autentišku tokiomis pačiomis sąlygomis kaip ir Susitarimo tekstai anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis.
            
            
            
            
               3 STRAIPSNIS
            
            
            
               Šis Protokolas yra neatskiriama Susitarimo dalis.
            
            
            
            
               
            
               4 STRAIPSNIS
            
            
            
               Šis protokolas sudaromas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir tekstas kiekviena iš šių kalbų yra autentiškas.
            
            
            
            
               5 STRAIPSNIS
            
            
            
               1.
                     Šį Protokolą Šalys pasirašo ir patvirtina laikydamosi savo atitinkamų vidaus procedūrų.
            
            
            
               2.
                     Šis Protokolas įsigalioja pirmą kito mėnesio po to, kai Šalys praneša viena kitai apie tuo tikslu būtinų vidaus procedūrų užbaigimą, dieną.
            
            
         
         
            
               3.
                     Nepaisant 2 dalies, Šalys susitaria, kad kol bus baigtos Sąjungos bei jos valstybių narių vidaus procedūros, reikalingos šiam Protokolui įsigalioti, jos šio Protokolo nuostatas taiko nuo pirmos kito mėnesio po to, kai Sąjunga bei jos valstybės narės praneša apie šiam Protokolui įsigalioti būtinų savo vidaus procedūrų užbaigimą, o Meksikos Jungtinės Valstijos praneša apie šiam Protokolui įsigalioti būtinų savo vidaus procedūrų užbaigimą, dienos.
            
            
            
               
            
               4.
                     Pranešimai siunčiami Europos Sąjungos Tarybos generaliniam sekretoriui, kuris yra šio Protokolo depozitaras.
            
            
            
               TAI PATVIRTINDAMI, toliau nurodyti tinkamai įgalioti atstovai pasirašė šį Protokolą.
            
            
            
               Priimta … [vieta] … [data]
            
            
            
               EUROPOS SĄJUNGOS BEI JOS VALSTYBIŲ NARIŲ VARDU,
            
            
            
               MEKSIKOS JUNGTINIŲ VALSTIJŲ VARDU